**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 421 /2018**

**ΑΔΑ:** 67ΝΠΩΨΑ-5ΧΤ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2018 Της 2Ας ΑΥΓΟΥΣΤΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πρακτικού ΙΙΙ για την ανάθεση της μελέτης: Μελέτη κατασκευής Μόνιμου Στεγασμένου Εκθεσιακού Κέντρου ’’**

Στην Άρτα, σήμερα, 02-08-2018 και ώρα 10:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **18481/01-08-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Κοτσαρίνης Μιχάηλ**  **3. Σιαφάκας Χριστόφορος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ**  **7. Κοσμάς Ηλίας** | **ΑΠΟΝΤΕΣ**      **1. Βασιλάκη –Μητρογιώρου**  **Βικτωρία**  **2.Παπαϊωάννου Κων/νος** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης

Ο κ. Πρόεδρος εισηγούμενος το 1ο τακτικό θέμα**: Έγκριση πρακτικού ΙΙΙ για την ανάθεση της μελέτης: Μελέτη κατασκευής Μόνιμου Στεγασμένου Εκθεσιακού Κέντρου** έθεσε υπόψη της Επιτροπής το από 1-8-2018 πρακτικό της επιτροπής διαγωνισμού για την ανωτέρω μελέτη το οποίο έχει ως εξής: Στην Άρτα στις 01-8-2018 και ώρα 10:00, συνήλθε σε δημόσια συνεδρίαση η Επιτροπή Διαγωνισμού για την ανάθεση της μελέτης «Μελέτη Κατασκευής Μόνιμου Στεγασμένου Εκθεσιακού Κέντρου», αποτελούμενη από τους:

* Σοφία Γρύλλια, Τοπογράφο Μηχανικό, Διευθύντρια ΤΥΔ Αρταίων, ως Πρόεδρο,
* Άγγελο Σακκά, Πολιτικό Μηχανικό Προϊστάμενο Τ.Ε.Μ. της ΤΥΔ, ως μέλος
* Φωτεινή Υφαντή, Πολιτικό Μηχανικό εκπρόσωπο του ΤΕΕ, ως μέλος,

όπως συγκροτήθηκε με την αριθμ. 593/2017 απόφαση της Οικονομικής Επιτροπής του Δήμου Αρταίων, προκειμένου για τον έλεγχο των δικαιολογητικών του "προσωρινού αναδόχου".

Η Επιτροπή Διαγωνισμού αφού διαπίστωσε ότι τα δικαιολογητικά, του άρθρου 22 της Διακήρυξης, προσκομίστηκαν στο προκαθορισμένο χρονικό διάστημα, αποσφράγισε το φάκελο των δικαιολογητικών, που αποστάλθηκε από την Ένωση Γραφείων Μελετών/Μελετητών (προσωρινό ανάδοχο) **"ΒΕΤΑΠΛΑΝ Α.Ε.Μ. - ΛΙΟΝΤΟΣ & ΣΥΝ/ΤΕΣ Ε.Π.Ε. - ΤΕΤΡΑΣ Η/Μ Α.Ε.Μ."**, με το αρ. 16602/10-7-2018 έγγραφό της.

Μετά από τον έλεγχο αυτών διαπιστώθηκε ότι, από αυτά καλύπτονται τα στοιχεία που δηλώθηκαν με το Ε.Ε.Ε.Σ. του άρθρου 79 παρ. 1 του Ν. 4412/2016 και αποδεικνύονται οι όροι και προϋποθέσεις των άρθρων 17,18 και 19 της Διακήρυξης.

Ο φάκελος των δικαιολογητικών και το παρόν Πρακτικό ΙΙΙ, αποστέλλονται στην Οικονομική Επιτροπή του Δήμου Αρταίων προκειμένου για την επικύρωση αυτών με την έκδοση απόφασης κατακύρωσης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 01-08-2018 πρακτικό της Επιτροπής διαγωνισμού και γενομένης ψηφοφορίας κατά την οποία ο κ. Κοσμάς ψήφισε παρών

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης το από 01-08-2018 πρακτικό της επιτροπής διαγωνισμού και αναθέτει την εκπόνηση της μελέτης **: Μελέτη κατασκευής Μόνιμου Στεγασμένου Εκθεσιακού Κέντρου** στην ένωση **ΒΕΤΑΠΛΑΝ Α.Ε.Μ. - ΛΙΟΝΤΟΣ & ΣΥΝ/ΤΕΣ Ε.Π.Ε. - ΤΕΤΡΑΣ Η/Μ Α.Ε.Μ.** ,(Οριστική Ανάδοχο) αφού διαπίστωσε ότι τα δικαιολογητικά, του άρθρου 22 της Διακήρυξης, που προσκομίστηκαν στο προκαθορισμένο χρονικό διάστημα καλύπτουν τα στοιχεία που δηλώθηκαν με το Ε.Ε.Ε.Σ. του άρθρου 79 παρ. 1 του Ν. 4412/2016 και αποδεικνύονται οι όροι και προϋποθέσεις των άρθρων 17,18 και 19 της Διακήρυξης.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 421 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*