**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 423 /2018**

**ΑΔΑ:** 78ΝΠΩΨΑ-Τ3Υ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2018 Της 2Ας ΑΥΓΟΥΣΤΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Διάλυση ή μη της σύμβασης της μελέτης: Η/Μ Μελέτη για την ανάπλαση της πλατείας Αγ. Θεοδώρας ’’**

Στην Άρτα, σήμερα, 02-08-2018 και ώρα 10:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **18481/01-08-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Κοτσαρίνης Μιχάηλ**  **3. Σιαφάκας Χριστόφορος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ**  **7. Κοσμάς Ηλίας** | **ΑΠΟΝΤΕΣ**      **1. Βασιλάκη –Μητρογιώρου**  **Βικτωρία**  **2.Παπαϊωάννου Κων/νος** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης

Ο κ. Πρόεδρος εισηγούμενος το 3ο τακτικό θέμα: **Διάλυση ή μη της σύμβασης της μελέτης: Η/Μ Μελέτη για την ανάπλαση της πλατείας Αγ. Θεοδώρας.** έθεσε υπόψη της επιτροπής την από 31-07-2018 εισήγηση της ΤΥΔ η οποία έχει ως εξής:

**ΣΤΟΙΧΕΙΑ ΤΗΣ ΜΕΛΕΤΗΣ**

**1.**Το συμφωνητικό μεταξύ του Δήμου Αρταίων και του μελετητή Σταύρου Γκαρτζονίκα για την εκπόνηση της μελέτης «H\M μελέτη για την ανάπλαση της Πλατείας Αγίας Θεοδώρας» υπογράφτηκε στις 24-8-2016 έναντι συνολικού ποσού 5.300,00 € με την αξία του ΦΠΑ.

**2.**Η προθεσμία εκτέλεσης της μελέτης ορίστηκε σε ενενήντα (90) ημέρες από την παραλαβή της αρχιτεκτονικής μελέτης. Για τη σύνταξη της η\μ μελέτης έπρεπε να ολοκληρωθεί η αρχιτεκτονική. Με την αρ. 495/2016 απόφαση του Δημοτικού Συμβουλίου Δήμου Αρταίων μετατέθηκε η παράδοση της αρχιτεκτονικής έως τις 24-1-2017.

**ΙΣΤΟΡΙΚΟ**

Η ανάδοχος τηs αρχιτεκτονικής μελέτη του θέματος κατέθεσε στην Υπηρεσία μας (αρ. 2020/24-1-2017 αίτηση) την μελέτη , η οποία εκχωρήθηκε στον ανάδοχο της Η\Μ μελέτης.

Με το αρ. 2020/20-2-2017 έγγραφό μας , στάλθηκαν οι μελέτες , τόσο η αρχιτεκτονική όσο και η Η\Μ , στην Γενική Δ\νση Αρχαιοτήτων πολιτιστικής κληρονομιάς Εφορεία Αρχαιοτήτων Άρτας η οποία στη συνέχεια τη διαβίβασε στο Τοπικό Συμβούλιο Μνημείων Ηπείρου , και με το αρ. πρακτικό 5/8-6-2017 γνωμοδότησε θετικά με κάποιες παρατηρήσεις για τις εν λόγω μελέτες. Στη συνέχεια και αφού ολοκληρώθηκαν οι ζητούμενες παρατηρήσεις , εκδόθηκε η αρ. 198856/127978/1650/28-8-2017 απόφαση της Εφορείας Αρχαιοτήτων με την οποία εγκρίθηκαν οι εν λόγω μελέτες κατόπιν των παραπάνω παρατηρήσεων.

Στη συνέχεια η Υπηρεσία μας απέστειλε στην Επιτροπή Πολεοδομικού και Αρχιτεκτονικού Ελέγχου (ΕΠΑΕ) την αρχιτεκτονική μελέτη για έγκριση .

Η επιτροπή σε διάφορες συνεδριάσεις της δεν ενέκρινε την εν λόγω μελέτη και πρότεινε τροποποιήσεις με τις οποίες η μελετήτρια δεν συνηγόρησε και για το λόγο αυτό οδηγηθήκαμε σε αδιέξοδο. Η μη ολοκλήρωση της αρχιτεκτονικής μελέτης μοιραία οδηγεί και στη μη ολοκλήρωση της Η\Μ μελέτης.

Μετά τα ανωτέρω, προτείνετε βάσει του Ν3316/2005 άρθρο 34 παράγραφος 1 η διάλυση της σύμβασης της εν λόγω μελέτης .

**ΕΙΣΗΓΗΣΗ**

Κατόπιν όλων των ανωτέρω παρακαλούμε την Προϊσταμένη Αρχή να αποφασίσει σχετικά με τη διάλυση ή μη της σύμβασης της μελέτης του θέματος..

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 3316/2005 και την εισήγηση της ΤΥΔ και γενομένης ψηφοφορίας κατά την οποία ο κ. Κοσμάς ψήφισε παρών

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την διάλυση της σύμβασης της μελέτης: **Η/Μ** **Μελέτη για την ανάπλαση της πλατείας Αγ. Θεοδώρας** μεταξύ του Δήμου και του μελετή Γκαρτζονίκα Σταύρου

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 423 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*