**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 436 /2018**

**ΑΔΑ:** ΩΔΥΙΩΨΑ-87Σ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 44ο/2018 Της 2Ας ΑΥΓΟΥΣΤΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού επί ενστάσεως της εταιρείας: PWU εκτυπωτική ιδιωτική κεφαλαιουχική εταιρεία κατά της αρ. 396/2018 Α.Ο.Ε. για την Προμήθεια: Προμήθεια γραφικής ύλης και λοιπών υλικών γραφείων, λοιπές προμήθειες ειδών γραφείου (χαρτί φωτοτυπικό), υλικών μηχ/σης και πολλαπλών εκτυπώσεων ’’**

Στην Άρτα, σήμερα, 02-08-2018 και ώρα 10:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **18481/01-08-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Κοτσαρίνης Μιχάηλ**  **3. Σιαφάκας Χριστόφορος**  **4. Ζέρβας Κων-νος**  **5. Λιλής Γεώργιος**  **6. Βλάχος Μιχαήλ**  **7. Κοσμάς Ηλίας** | **ΑΠΟΝΤΕΣ**      **1. Βασιλάκη –Μητρογιώρου**  **Βικτωρία**  **2.Παπαϊωάννου Κων/νος** |

Στη συνεδρίαση παραβρέθηκε ως ειδικώς προσκεκλημένοι Ο Γενικός Γραμματέας κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης

Ο κ. Πρόεδρος εισηγούμενος το 16ο έκτακτο θέμα: **Έγκριση ή μη πρακτικού επί ενστάσεως της εταιρείας: PWU εκτυπωτική ιδιωτική κεφαλαιουχική εταιρεία κατά της αρ. 396/2018 Α.Ο.Ε. για την Προμήθεια: Προμήθεια γραφικής ύλης και λοιπών υλικών γραφείων, λοιπές προμήθειες ειδών γραφείου (χαρτί φωτοτυπικό), υλικών μηχ/σης και πολλαπλών εκτυπώσεων** έθεσε υπόψη της Επιτροπής το από 1-8-2018 πρακτικό της Επιτροπής Αξιολόγησης ενστάσεων κατά διαγωνιστικών διαδικασιών σύναψης δημοσιών συμβάσεων το οποίο έχει ως εξής: Στην Άρτα και στα γραφεία του Δήμου, σήμερα, 1η Αυγούστου 2018, ημέρα Τετάρτη και ώρα 08.00 π.μ., συνήλθε σε συνεδρίαση, η Επιτροπή Αξιολόγησης Ενστάσεων Κατά Διαγωνιστικών Διαδικασιών Σύναψης Δημοσίων Συμβάσεων Προμηθειών, Υπηρεσιών και Δημοτικών Έργων του Δήμου Αρταίων, σε εφαρμογή του άρθρου 221, του Ν. 4412/2016, αποτελούμενη από τους :

1. Μαρία Ανδρέου, ως Πρόεδρο,
2. Άγγελο Πετσιμέρη, μέλος ,
3. Σοφία Γρύλλια, μέλος

όπως συγκροτήθηκε με την αριθμ. 16/2018 (ΑΔΑ:7Α2ΦΩΨΑ-21Μ) απόφαση Οικονομικής Επιτροπής, για να προβεί στην εξέταση ένστασης της εταιρείας «PWU ΕΚΤΥΠΩΤΙΚΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ»κατά της με αριθμ. 396/2018 απόφασης Οικονομικής επιτροπής για την προμήθεια γραφικής ύλης και λοιπών υλικών γραφείων, λοιπές προμήθειες ειδών γραφείου (χαρτί, φωτοτυπικό), υλικών μηχ/σης και πολλαπλών εκτυπώσεων.

Η επιτροπή, αφού έλαβε υπόψη :

1. Την με αριθμ. 16057/4-7-2018 (ΑΔΑΜ:18PROC003364010) διακήρυξη Δημάρχου Αρταίων για προμήθεια γραφικής ύλης και λοιπών υλικών γραφείων, λοιπές προμήθειες ειδών γραφείου (χαρτί, φωτοτυπικό), υλικών μηχ/σης και πολλαπλών εκτυπώσεων.
2. Την αριθμ. 396/2018 Απόφαση της Οικονομικής Επιτροπής περί έγκρισης πρακτικού 1 (δικαιολογητικών συμμετοχής) συνοπτικού διαγωνισμού για την προμήθεια γραφικής ύλης και λοιπών υλικών γραφείων, λοιπές προμήθειες ειδών γραφείου (χαρτί, φωτοτυπικό), υλικών μηχ/σης και πολλαπλών εκτυπώσεων,

ξεκίνησε την εξέταση της με αριθμ. πρωτ. 18228/30-7-2018 εμπρόθεσμα κατατεθείσης ένστασης της εταιρείας «PWU ΕΚΤΥΠΩΤΙΚΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ»κατά της με αριθμ. 396/2018 απόφασης Οικονομικής επιτροπής για την προμήθεια γραφικής ύλης και λοιπών υλικών γραφείων, λοιπές προμήθειες ειδών γραφείου (χαρτί, φωτοτυπικό), υλικών μηχ/σης και πολλαπλών εκτυπώσεων.

* Σύμφωνα με τον ισχυρισμό της εταιρείας «PWU ΕΚΤΥΠΩΤΙΚΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ»ότι, ως προς το τμήμα Β΄, κατέθεσε στον φάκελο της τεχνικής προσφοράς της διαφημιστικό φυλλάδιο (prospectus) του προσφερόμενου προϊόντος (ΧΑΡΤΙ) μάρκας Fabriano, προέλευσης Ιταλίας, στο οποίο αποτυπώνονται όλα τα χαρακτηριστικά του, σε επίσημη μάλιστα μετάφραση από την αγγλική στην ελληνική γλώσσα από την δικηγόρο Αμαλία Σωτηρίου:

Πράγματι, κατά την εξέταση των δικαιολογητικών του φακέλου της τεχνικής προσφοράς, διαπιστώθηκε η κατάθεση διαφημιστικού φυλλαδίου (prospectus) για το χαρτί, ως προσφερόμενο είδος, μάρκας Fabriano, στο οποίο αποτυπώνονται όλα τα χαρακτηριστικά σε επίσημη μετάφραση από δικηγόρο, σύμφωνα με το άρθρο 1.3 και του άρθρου 2.2.6 της υπ΄ αριθμ. 16057/4-7-2018 (ΑΔΑΜ:18PROC003364010) διακήρυξης Δημάρχου Αρταίων για προμήθεια γραφικής ύλης και λοιπών υλικών γραφείων, λοιπές προμήθειες ειδών γραφείου (χαρτί, φωτοτυπικό), υλικών μηχ/σης και πολλαπλών εκτυπώσεων.

Ως εκ τούτου, **είναι βάσιμος ο ισχυρισμός της εταιρείας «PWU ΕΚΤΥΠΩΤΙΚΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» ότι κατατέθηκε διαφημιστικό φυλλάδιο (prospectus) του προσφερόμενου προϊόντος (ΧΑΡΤΙ) μάρκας Fabriano, προέλευσης Ιταλίας, στο οποίο αποτυπώνονται όλα τα χαρακτηριστικά του, σε επίσημη μάλιστα μετάφραση από την αγγλική στην ελληνική γλώσσα από την δικηγόρο Αμαλία Σωτηρίου. Για τον λόγο αυτό και γίνεται δεκτό το τμήμα αυτό της ένστασης που αναφέρεται στην προσκόμιση διαφημιστικού φυλλαδίου (prospectus) για το είδος του τμήματος Β΄, στο διαγωνισμό.**

* Σύμφωνα με τον ισχυρισμό της εταιρείας «PWU ΕΚΤΥΠΩΤΙΚΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» ότι στις από 30/3/2018 τεχνικές προδιαγραφές για το ΤΜΗΜΑ Γ΄, οι οποίες αποτελούν αναπόσπαστο μέρος της εν λόγω προκήρυξης (σελ. 32-35 αυτής) και είναι υπογεγραμμένες από υπαλλήλους του Δήμου Αρταίων, δεν απαιτείται η προσκόμιση διαφημιστικών φυλλαδίων για το εν λόγω ΤΜΗΜΑ Γ΄ (για τα τμήματα Α και Β σαφώς ορίζεται η ανάγκη προσκόμισης τεχνικών φυλλαδίων στις τεχνικές προδιαγραφές)….. Η μη προσκόμιση διαφημιστικών φυλλαδίων για το τμήμα Γ΄ είναι απολύτως εύλογη δεδομένου ότι για αναλώσιμα εκτυπωτών και δη για συμβατά αναλώσιμα, δεν υφίστανται διαφημιστικά φυλλάδια (prospectus), γεγονός το οποίο επιβεβαιώνεται και ότι ουδείς των προσφερόντων προέβη στην κατάθεση του εν λόγω εγγράφου:

Στο άρθρο 1.3 της υπ΄ αριθμ. 16057/4-7-2018 (ΑΔΑΜ:18PROC003364010) διακήρυξης (σελ. 4 και 5), αναφέρεται ρητώς και σαφώς επί λέξει: «Όλα τα παραπάνω είδη θα πρέπει να αποτυπώνονται σε διαφημιστικό φυλλάδιο (prospectus), το οποίο θα κατατεθεί στη διαγωνιστική διαδικασία **επί ποινή αποκλεισμού**. Τα παραπάνω αυτά είδη αφορούν και τα τρία τμήματα, ήτοι, Τμήμα Α΄, τμήμα Β΄ και τμήμα Γ΄.

Ωε εκ τούτου, περιγράφεται σαφώς ή υποχρέωση των συμμετεχόντων του διαγωνισμού να καταθέσουν τα διαφημιστικά φυλλάδια (prospectus) και για τα τρία τμήματα (Α΄, Β΄και Γ΄) των ειδών του διαγωνισμού.

Επιπρόσθετα, αν πράγματι ισχύει ο ισχυρισμός της εταιρείας PWU ΕΚΤΥΠΩΤΙΚΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» ότι για αναλώσιμα εκτυπωτών και δη για συμβατά αναλώσιμα, δεν υφίστανται διαφημιστικά φυλλάδια (prospectus), θα ήταν στην διακριτική ευχέρεια του κάθε συμμετέχοντος και σύμφωνα με όσα η κείμενη νομοθεσία ορίζει, προβάλλοντας τον παραπάνω ισχυρισμό, να υποβάλλει ένσταση κατά της διακήρυξης. Τέτοια ένσταση δεν υποβλήθηκε ποτέ στο Δήμο μας και για τον λόγο αυτό η διαδικασία προχώρησε, σύμφωνα με τα παραπάνω.

**Επομένως, δεν είναι βάσιμος ο ισχυρισμός της εταιρείας «PWU ΕΚΤΥΠΩΤΙΚΗ ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» περί μη προσκόμισης διαφημιστικών φυλλαδίων (prospectus) για τα είδη του τμήματος Γ΄ της διακήρυξης, για τους λόγους που αναλύονται παραπάνω. Για τον λόγο αυτό και δεν γίνεται δεκτό το τμήμα αυτό της ένστασης που αναφέρεται στην μη προσκόμιση διαφημιστικών φυλλαδίων (prospectus) για τα είδη του τμήματος Γ΄, στο διαγωνισμό.**

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: το Δ.Κ.Κ.3463/2006, το ν. 3852/2010 ,το από 1-8-2018 πρακτικό της Επιτροπής διαγωνισμού και γενομένης ψηφοφορίας κατά την οποία ο κ. Κοσμάς ψήφισε παρών

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει το από 1-8-2018 πρακτικό της Επιτροπής Αξιολόγησης ενστάσεων κατά διαγωνιστικών διαδικασιών σύναψης δημοσιών συμβάσεων επί ενστάσεως της εταιρείας**: PWU εκτυπωτική ιδιωτική κεφαλαιουχική εταιρεία κατά της αρ. 396/2018 Α.Ο.Ε. για την Προμήθεια: Προμήθεια γραφικής ύλης και λοιπών υλικών γραφείων, λοιπές προμήθειες ειδών γραφείου (χαρτί φωτοτυπικό), υλικών μηχ/σης και πολλαπλών εκτυπώσεων** ως κατωτέρω:

**1. Γίνεται δεκτό το τμήμα αυτό της ένστασης που αναφέρεται στην προσκόμιση διαφημιστικού φυλλαδίου (prospectus) για το είδος του τμήματος Β΄ στο διαγωνισμό.**

**2. Δεν γίνεται δεκτό το τμήμα αυτό της ένστασης που αναφέρεται στην μη προσκόμιση διαφημιστικών φυλλαδίων (prospectus) για τα είδη του τμήματος Γ΄, στο διαγωνισμό.**

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 436 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*